CELEX: 62013CN0509
Language: fi
Date: 2013-09-24 00:00:00
Title: Asia C-509/13 P: Valitus, jonka Metropolis Inmobiliarias y Restauraciones, SL on tehnyt 24.9.2013 unionin yleisen tuomioistuimen (kahdeksas jaosto) asiassa T-197/12, Metropolis Inmobiliarias y Restauraciones, SL v. sisämarkkinoiden harmonisointivirasto (tavaramerkit ja mallit) (SMHV), 11.7.2013 antamasta tuomiosta

16.11.2013   
            
            
               FI
            
            
               Euroopan unionin virallinen lehti
            
            
               C 336/11
            
         Valitus, jonka Metropolis Inmobiliarias y Restauraciones, SL on tehnyt 24.9.2013 unionin yleisen tuomioistuimen (kahdeksas jaosto) asiassa T-197/12, Metropolis Inmobiliarias y Restauraciones, SL v. sisämarkkinoiden harmonisointivirasto (tavaramerkit ja mallit) (SMHV), 11.7.2013 antamasta tuomiosta
   (Asia C-509/13 P)
   2013/C 336/23
   Oikeudenkäyntikieli: saksa
   
      Asianosaiset
   
   
      Valittaja: Metropolis Inmobiliarias y Restauraciones, SL (edustaja: abogado J. Carbonell Callicó)
   
      Muut osapuolet: sisämarkkinoiden harmonisointivirasto (tavaramerkit ja mallit) (SMHV) ja MIP Metro Group Intellectual Property GmbH & Co. KG
   
      Vaatimukset
   
   Valittaja vaatii unionin tuomioistuinta
   
               —
            
            
               kumoamaan unionin yleisen tuomioistuimen (kahdeksas jaosto) asiassa T-197/12 11.7.2013 antaman tuomion ja siten epäämään luokkaan 36 kuuluvia palveluja varten tehdyn yhteisön kuviomerkkiä METRO koskevan hakemuksen nro 7585045 rekisteröinnin
            
         
               —
            
            
               velvoittamaan muut osapuolet korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Edellä mainitusta unionin yleisen tuomioistuimen tuomiosta tehty valitus perustuu pääasiallisesti kolmeen valitusperusteeseen.
   Valittaja moittii unionin yleistä tuomioistuinta ensimmäiseksi yhteisön tavaramerkistä annetun asetuksen N:o 207/2009 (1) 8 artiklan 1 kohdan b alakohdan rikkomisesta sillä perusteella, että riidanalaisilla tavaramerkeillä katettuja palveluja tulkittiin virheellisesti ja ettei riidanalaisten tavaramerkkien kokonaisvaltaista tutkimusta suoritettu.
   Toiseksi valittaja väittää, että kyseisen tuomioistuimen antamat tuomiot asioissa, joissa samat asianosaiset olivat asianosaisina ja jotka koskivat samanlaisiin tavaramerkkeihin liittyviä samoja kysymyksiä, ovat ristiriitaisia keskenään. Asiassa T-284/11 annettua tuomiota, joka liittyy täysin esillä olevaan asiaan, ei siitä huolimatta, että valittaja toi tämän esille edellytetyssä muodossa ja määräajassa, otettu kyseisessä oikeudenkäynnissä huomioon.
   Kolmanneksi unionin yleisessä tuomioistuimessa käydyssä oikeudenkäynnissä tapahtui virheitä, jotka aiheuttivat vahinkoa valittajan intresseille ja joiden johdosta valittaja joutui useaan otteeseen tilanteeseen, jossa siltä puuttui oikeussuoja. Valittajan mukaan etenkin suullinen käsittely toteutettiin ilman valittajan osallistumista, vaikka valittaja oli pyytänyt käsittelyn siirtämistä tärkeästä syystä ja osoittanut tämän asianmukaisesti.
   
      (1)  Yhteisön tavaramerkistä 26.2.2009 annettu neuvoston asetus (EY) N:o 207/2009 (EUVL L 78, s. 1).